S-950/2023

Mál þetta, sem dómtekið var 17. maí 2023, höfðaði lögreglustjórinn á höfuðborgarsvæðinu með ákæru 28. mars 2023, á hendur A-x-x S-x-x, kt. [...], [...], [...];

„fyrir umferðarlagabrot með því að hafa, laugardaginn 28. janúar 2023, ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 1,72 ‰) um Reykjavíkurveg í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Ákærði krefst þess í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 17. maísl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur árið [...]. Samkvæmt framlögðu sakavottorði dagsettu 21. mars 2023 á ákærði að baki nokkur umferðarlagabrot. Við ákvörðun refsingar ákærða nú er sérstaklega til þess að líta að ákærði gekkst í tvígang undir greiðslu sektar að fjárhæð 230.000 krónur hjá embætti lögreglustjórans á höfuðborgarsvæðinu og að þola annars vergar 9 mánaða og hins vegar 18 mánaða ökuréttarsviptingu þann 7. nóvember 2019, meðal annars fyrir akstur undir áhrifum áfengis. Þá gekk ákærði undir greiðslu sektar að fjárhæð 120.000 krónur hjá embætti lögreglustjórans á höfuðborgarsvæðinu þann 12. maí 2020 vegna akstur sviptur ökurétti. Loks gekkst ákærði undir greiðslu sektar að fjárhæð 520.000 krónur og að þola 5 ára ökuréttarsviptingu hjá embætti lögreglustjórans á höfuðborgarsvæðinu þann 2. nóvember 2020 vegna akstur sviptur ökuréttindum og undir áhrifum áfengis. Að öðru leyti en að framan greinir hefur sakaferill ákærða ekki áhrif við ákvörðun refsingar í máli þessu en lagt er til grundvallar að bæði umferðarlagabrot ákærða séu nú ítrekuð í þriðja sinn.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi 60 daga. Í samræmi við skýra dómaframkvæmd í málum af þessu tagi telst ekki tilefni til skilorðsbiningar.

Í ljósi framangreinds og með vísan til tilvitnaðra lagaákvæða í ákæru er ákærði sviptur ökurétti ævilangt.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu alls sakarkostnaðar sem nemur samtals 149.924 krónum. Um er að ræða kostnað vegna blóðtökuvottorðs, blóðsýnatöku, rannsóknar Háskóla Íslands á blóðsýni og þóknun skipaðs verjanda ákærða A-kk-ef V-kk-ef A-kk-ef lögmanns, sem þykir hæfilega ákveðin með hliðsjón af eðli og umfangi málsins 1 2 0.528 krónur að meðtöldum virðisaukaskatti.

Af hálfu ákæruvaldsins fór A-kvk-nf Ý-kvk-nf S-kvk-nf saksóknarfulltrúi með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-x-x S-x-x, sæti fangelsi í 60 daga.

Ákærði er sviptur ökurétti ævilangt.

Ákærði greiði 149.924 krónur í sakarkostnað, þar með talda þóknun skipaðs verjanda síns, A-kk-ef V-kk-ef A-kk-ef lögmanns, 12 0.528 krónur að meðtöldum virðisaukaskatti.

H-kvk-nf B-kvk-nf R-kvk-nf